এখন সেই সাগর ঘিরে ব্লু ইকোনমি। নতুন হাতছানি। নৌবাহিনীর নতুন মহড়া, বহরে যোগ হচ্ছে নতুন রণতরি, কথা শুনি ত্রিমাত্রিক বাহিনীর। জানতে পারি এই বিশাল জলরাশির অধিকার পেলেও মহীসোপানে ঢোকার করিডোর পায়নি বাংলাদেশ। তবে জেনেভার আদালত বলেছে, সেই অধিকার থাকতে হবে বাংলাদেশের। আমি পরিপূর্ন জয় চাই। চাই মহাসাগরে ঢোকার অধিকার। এই জলজ কাটাতার মানি না আমি। এই কাটাতার থাকলে অনেক স্বপ্নবাজ মারা পড়তো বেঘোরে। উদাহরণ হিসেবে বলি, রুয়াল আমুনসেন’এর কথা। ‘১৮৯৭-৯৯ সালে সংঘটিত বেলজিয়ান দক্ষিণমেরু অভিযানে তিনি একজন ফার্স্ট মেট হিসেবে অংশগ্রহণ করেন। “বেলজিকা” (Belgica) নামের জাহাজ নিয়ে আদ্রিয়াঁ দ্য গেরলাশের (Adrien de Gerlache) নেতৃত্বাধীন এই অভিযান ছিল দক্ষিণমেরুতে শীতকালে সংঘটিত প্রথম অভিযান। ডিজাইনের ত্রুটি অথবা নাবিকদের ভুলে বেলজিকা অ্যান্টার্কটিক উপদ্বীপের পশ্চিমে অ্যালেকজ্যান্ডার ল্যান্ডে (ইংরেজি: Alexander Land, ৭০°৩০’দক্ষিণ) সামুদ্রিক বরফে আটকে যায়। জাহাজের অভিযাত্রীদের তখন এমন এক শীতকাল অতিবাহিত করতে হয় যার জন্য তাঁরা উপযুক্তভাবে প্রস্তুত ছিলেন না। আমুনসেনের নিজস্ব ধারণা অনুযায়ী, জাহাজের মার্কিন ডাক্তার ফ্রেডেরিক কুক (ইংরেজি: Frederick Cook) পশু শিকার করে তাজা মাংস খাইয়ে অভিযাত্রীদের স্কার্ভি রোগের আক্রমণ থেকে রক্ষা করেছিলেন। আমুনসেনের ভবিষ্যতের অভিযানগুলোর জন্য এটা ছিল খুবই দরকারী একটি শিক্ষা।’